Jean Carlu
<s>Jean Carlu  (Bonnières-sur-Seine, 1900. - Nogent-sur-Marne, 1997.), bio je francuski grafički dizajner aktivan u prvoj polovici 20. vijeka.</s>

<s>Biografija 
Carlu je rođen u porodici arhitekata, njegov brat Jacques projektirao je pariški Palais de Chaillot.</s>

<s>Nakon kratkog vremena provedenog na École nationale supérieure des beaux-arts počeo je raditi plakate, pa je već 1918. nakupio dovoljno radova da bude proglašen Dizajnerom godine od strane komisije kojoj je predsjedavao poznati Cappiello.</s><s>Istoga dana Carlu je izgubio desnu ruku u prometnoj nesreći, iako ga je to na dulje vrijeme udaljilo od posla - on se nije predao već se prilagodio novonastaloj situaciji.</s>

<s>Među njegovim prvim značajnim radovima nakon nesreće je etiketa za vino - Mouton Rothschild iz 1924. u kojoj se vidi utjecaj kubizma.</s>

<s>Nešto kasnije potpao je pod utjecaj nadrealista Andréa Bretona i Yvesa Tanguya, što se vidi na plakatu za Reichold Chemicals.</s>

<s>U  turbulentnim predratnim vremenima i Jean je radio politički angažirane plakate, kao što su bili (Le Désarmement, 1932.) i (Stop Hitler Now, 1940.).</s><s>Kako je dobro osjećao što se događa i kuda to vodi, od 1940. do 1953. živi u Sjedinjenim Američkim Državama, gdje se također bavi grafičkim dizajnom.</s>

<s>Jean Carlu je bio jedan od prvih grafičkih dizajnera koji je prepoznao vrijednost čiste linije i snažne boje da istakne zadanu temu.</s>

<s>Izvori</s>

<s>Vanjske veze</s>

<s>Jean Carlu</s>

<s>Francuski grafičari
Američki grafičari</s>

